Euroopa Liidu Teataja L 143 , 27/06/1995 Lk 0026 - 0030



Komisjoni määrus (EÜ) nr 1442/95, 26. juuni 1995, millega muudetakse I, II, III ja IV lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, [1] viimati muudetud komisjoni määrusega (EÜ) nr 1441/95, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomsete toiduainete tarbijale ja nende jääkide mõju toiduainete tööstuslikule töötlemisele; loomsetes toiduainetes leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks tavaliselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; karasolool, diasinoon ja spiramütsiin (kasutatakse kariloomade ja kanade puhul) tuleks lisada määruse (EMÜ) nr 2377/90 I lisasse; letsireliin, naatriumdikloroisotsüanuraat, dinoprost trometamiin, vesinikkloriidhape, õunhape, L-viinhape ning selle ühe- ja kahealuselised naatrium-, kaalium- ja kaltsiumsoolad, bensüülalkohol, etanool, n-butanool tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks danofloksatsiin ja erütromütsiin lisada määruse (EMÜ) nr 2377/90 III lisasse; teadusuuringute lõpuleviimiseks tuleks eelnevalt määruse (EMÜ) nr 2377/90 III lisas määratletud ajutiste jääkide piirnormide kehtivusaega pikendada ka tülosiini ja spiramütsiini (kasutatakse sigade puhul) osas; furasolidooni puhul ei saa jääkide piirnorme ilmselt kindlaks määrata, kuna selle jäägid loomsetes toiduainetes võivad mis tahes koguses kujutada ohtu tarbija tervisele; seepärast tuleks furasolidoon lisada määruse (EMÜ) nr 2377/90 IV lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas otsuses ettenähtud meetmed on kooskõlas veterinaarravimisektori tehniliste tõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II, III ja IV lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. juuni 1995 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] Vt EÜT L 143, 27.6.1995, lk 22. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA Määrust (EMÜ) nr 2377/90 muudetakse järgmiselt. A. I lisa muudetakse järgmiselt: 1. Antibakteriaalsed ained 1.2. Antibiootikumid 1.2.4. Makroliidid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.3.4. Spiramütsiin | Spiramütsiini ja neospiramütsiini summa | Veised | 300 μg/kg 200 μg/kg 200 μg/kg | Maks, neer, rasvkude Lihaskude Piim | | | | Kanad | 400 μg/kg 300 μg/kg 200 μg/kg | Maks Rasvkude + nahk Lihaskude" | | 2. Antiparasiitikumid 2.2. Ektoparasiitide vastased ained 2.2.3. Fosfaatorgaanilised ühendid "Farmakoloogilised toimeained | Markerjääk | Loomaliik | MRL | Sihtkude | Muud sätted | 2.2.3.1. Diasinoon | Diasinoon | Veised, lambad, kitsed, sead | 700 μg/kg 20 μg/kg | Rasvkude Neer, maks, lihaskude | | | | Veised, lambad, kitsed | 20 μg/kg | Piim" | | 3. Närvisüsteemi toimivad ained 3.2. Autonoomsesse närvisüsteemi toimivad ained 3.2.1. Antiadrenergilised ained "Farmakoloogilised toimeained | Markerjääk | Loomaliik | MRL | Sihtkude | Muud sätted | 3.2.1.1. Karasolool | Karasolool | Sead | 25 μg/kg 5 μg/kg | Maks, neer Lihaskude, rasvkude + nahk" | | B. II lisasse lisatakse järgmine alapunkt: 1. Anorgaanilised kemikaalid "Farmakoloogilised toimeained | Loomaliik | Muud sätted | 1.6. Vesinikkloriidhape | Kõik toiduloomade liigid | Üksnes abiainena kasutamiseks | 1.7. Naatriumdikloroisotsüanuraat | Veised, lambad, kitsed | Üksnes paikseks raviks" | 2. Orgaanilised kemikaalid "Farmakoloogilised toimeained | Loomaliik | Muud sätted | 2.20. Letsireliin | Veised, hobused, küülikud | | 2.21. Dinoprost trometamiin | Kõik imetajate liigid | | 2.22. Õunhape | Kõik toiduloomade liigid | Üksnes abiainena kasutamiseks | 2.23.L-viinhape ning selle ühe- ja kahealuselised naatrium-, kaalium- ja kaltsiumsoolad | Kõik toiduloomade liigid | Üksnes abiainena kasutamiseks | 2.24. Bensüülalkohol | Kõik toiduloomade liigid | Üksnes abiainena kasutamiseks | 2.25. Etanool | Kõik toiduloomade liigid | Üksnes abiainena kasutamiseks | 2.26. N-butanool | Kõik toiduloomade liigid | Üksnes abiainena kasutamiseks" | C. III lisa muudetakse järgmiselt: 1. Antibakteriaalsed ained 1.2. Antibiootikumid 1.2.2. Makroliidid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.2.1. Spiramütsiin | Spiramütsiin | Sead | 600 μg/kg 300 μg/kg 200 μg/kg | Maks Neer, lihaskude Rasvkude | Ajutised jääkide piirnormid kaotavad kehtivuse 1. juulil 1997. Jääkide piirnormid kehtivad kõikide mikrobioloogiliselt aktiivsete jääkide suhtes, väljendatuna spiramütsiini ekvivalendina | 1.2.2.2. Tülosiin | Tülosiin | Veised, sead, kodulinnud Veised | 100 μg/kg 50 μg/kg | Lihaskude, maks, neer Piim | Ajutised jääkide piirnormid kaotavad kehtivuse 1. juulil 1997 | 1.2.2.3. Erütromütsiin | Erütromütsiin | Veised, lambad, sead, kodulinnud Veised, lambad Kodulinnud | 400 μg/kg 40 μg/kg 200 μg/kg | Maks, neer, lihas- ja rasvkude Piim Munad | Ajutised jääkide piirnormid kaotavad kehtivuse 1. juunil 2000. Jääkide piirnormid kehtivad kõikide mikrobioloogiliselt aktiivsete jääkide suhtes, väljendatuna erütromütsiini ekvivalendina" | 1.2.4. Kinoloonid "Farmakoloogilised toimeained | Markerjääk | Loomaliik | MRL | Sihtkude | Muud sätted | 1.2.4.1. Danofloksatsiin | Danofloksatsiin | Veised | 900 μg/kg 500 μg/kg 300 μg/kg 200 μg/kg | Maks Neer Lihaskude Rasvkude | Ajutised piirnormid kaotavad kehtivuse 1. juulil 1997 | Kanad | 1200 μg/kg 600 μg/kg 300 μg/kg | Maks, neer Rasvkude + nahk Lihaskude" | | D. IV lisa muudetakse järgmiselt: Nimekiri farmakoloogilistest toimeainetest, mille suhtes ei ole võimalik jääkide piirnorme kehtestada "5. Furasolidoon" --------------------------------------------------